Kurtisanen fra Sevilla

Kurtisanen fra Sevilla, (originaltittel: The Devil Is a Woman) er et amerikansk romantisk drama fra 1935 regissert av Josef von Sternberg, og med Marlene Dietrich i hovedrollen.

Handling 
Under et stort karneval i Spania er gatene fulle av festlystne mennesker med forskjellige groteske kostymer og masker. Samtidig kommer Antonio Galvan til området fra hans eksil i Paris for å besøke foreldrene sine. Han forsøker å blande seg med folkemengdene, samtidig som han unngår myndighetene som er på jakt etter ham. Han får øyekontakt med Concha, som er med i en parade. Han får snart en beskjed fra henne, som inviterer ham til å møte henne personlig senere den kvelden. Antonio får også et tilfeldig møte med en venn som han ikke hadde møtt på mange år, Don Pasqual, en middelaldrende aristokrat og tidligere kaptein for Guardia Civil. Han hadde tidligere møtt Concha, som hadde utsatt ham for offentlig latterliggjøring og ydmykelse.

All hans offentlige prestisje og autoritet ble til slutt ødelagt på grunn av dette, og han sa opp jobben sin i skam. Deretter ble han kastet til side av Concha, for siste gang. Don Pasqual sier at han ikke har møtt Concha på flere år. Men han formaner den unge mannen til å unngå kontakt med denne fristerinnen, og Antonio lover å etterkomme advarselen hans. Men han går likevel på et stevnemøte med Concha. Han oppdager snart at Don Pasqual fremdeles er forelsket i Concha, og han blir opprørt over at den gamle vennen hans har villedet ham. Han kysser lidenskapelig Concha, i samme øyeblikk som Don Pasqual finner dem. Antonio anklager Don Pasqual for å lyve for å unngå konkurranse om Conchas hengivenhet. Men Don Pasqual slår Antonio med en hanske, og kaller ham en feiging. En duell mellom dem blir arrangert. De to frierne møtes ved et bortgjemt sted neste morgen.

Men under selve duellen trekker ikke Don Pasqual en gang frem pistolen sin, noe som ikke ble lagt merke til av Antonio før etter at han har avfyrt skuddet sitt. Don Pasqual blir alvorlig såret av Antonios kule. Politiet, varslet om den ulovlige kampen, dukker opp og arresterer Antonio. Don Pasqual blir fraktet til et sykehus. Concha vender sjarmen sin mot guvernør Paquito, for å sikre Antonios løslatelse fra fengsel. Guvernøren utsteder motvillig to pass, slik at Concha og Antonio kan komme seg unna til Paris. Før hun gjenforenes med Antonio, besøker hun Don Pasqual ved sykehuset for å takke ham for at han sparte Antonios liv. Han sier at handlingene hans var et bevis på hans kjærlighet til henne, men han nekter fremdeles å tilgi henne for hennes tidligere handlinger.

Så Concha går sin vei, og planlegger å reise sin vei sammen med Antonio. Ved tog-stasjonen går Antonio ivrig inn i vognen de skal reise med, men Concha nøler og informerer deretter stasjonsmesteren om at hun ikke ønsker å gå om bord på toget likevel. Den sjokkerte Antonio oppdager hva som foregår og roper til henne fra vinduet på toget, som allerede i bevegelse. Men Concha kunngjør at hun har bestemt seg for å heller forsøke å bli sammen med Don Pasqual igjen.

Medvirkende 
 Marlene Dietrich - Concha Pérez
 Lionel Atwill - kaptein Don Pasqual Costelar
 Edward Everett Horton - guvernør Don Paquito
 Alison Skipworth - Señora Pérez
 Cesar Romero - Antonio Galvan

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1935